burgasdotpro/wikipedia huggingface dataset:
Adolphe Sax

Adolphe Sax, celým menom Antoine-Joseph Sax (* 6. november 1814, Dinant, Dočasná vláda Belgicka, Prvé francúzske cisárstvo – † 7. február 1894, Paríž, Francúzsko) bol belgický návrhár hudobných nástrojov, hudobník (hral na flautu a klarinet) a vynálezca saxofónu, ktorý bol po ňom pomenovaný. 
Jeho otec Charles-Joseph Sax bol tiež návrhár hudobných nástrojov. Adolphe ako dvadsaťročný zdokonalil basklarinet, čo bol jeho prvý patent.
Časť kritikov zosmiešňovala jeho vynálezy, ale podporil ho Hector Berlioz a rovnako ho oceňoval Gioacchino Rossini a Ludovic Halévy. Finančne sa mu však nedarilo: dvakrát zbankrotoval (1856, 1873).
Sax vyučoval hru na saxofón na parížskom konzervatóriu. Po Saxovej smrti v roku 1894 sa saxofón prestal používať, ale znova sa stal populárny po roku 1918, keď ho začali používať džezoví hudobníci.
Kvalifikácia do dvojhry na Peugeot Slovak Open 2015

Kvalifikácia do dvojhry na Peugeot Slovak Open 2015 bola kvalifikácia o postup do hlavnej časti mužskej súťaže na Peugeot Slovak Open 2015. Z celkových 32 hráčov postúpili štyria – Bielorus Jegor Gerasimov, Rus Alexej Dmitrijevič Vatutin, Švéd Mikael Ymer a Ukrajinec Danylo Kaleničenko.
Karnozín

Karnozín (C9H14N4O3, ß-alanyl L-histidín) je dipeptid tvorený dvoma aminokyselinami. Je často nazývaný neuropeptid pre jeho ochranné účinky v mozgu. Vyskytuje sa v ľudskom tele, jeho najvyššia koncentrácia je v kostrových svaloch, srdci, mozočku a veľkom mozgu.
História.
Karnozín bol objavený na začiatku 20. storočia ruským vedcom W. S. Gulevičom.
Charakteristika.
Karnozín je antioxidant, ktorý stabilizuje a chráni bunkové membrány. Ako vodorozpustný antioxidant, bráni lipidovej peroxidácii vnútri bunkovej membrány. Mnoho antioxidantov chráni tkanivá ešte pred ich vstupom do tkanív, ale majú len malý účinok, keď je táto prvá línia ochrany prelomená. Voľné radikály potom spôsobujú Oxidatívny stres organizmu. Karnozín reaguje všeobecne so všetkými reaktívnymi formami kyslíka (anglicky "Reactive Oxygen Species", ROS = voľné radikály kyslíka) a tak bráni rozvoju oxidatívneho stresu.
Karnozín obnovuje normálne riadenie bunkových cyklov organizmu. Účinkuje proti procesom bielkovinovej denaturácie. Reaguje s karbonylovou skupinou a vytvára tzv. addukty proteín-karbonyl-karnozín a tým chráni bielkovinu a dokonca obracia tento proces v proces obnovenia narušenej štruktúry bielkoviny, teda je schopný obnovovať bunky v tele.
Výskumy a zistenia.
V roku 2002 bolo dokázané že karnozín pozitívne ovplyvňuje porozumenie a produkciu reči, sluch, socializáciu, uvedomovanie si okolia a plánovanie jemnej motoriky u autistických detí. Zlepšenie bolo pozorované v období 1 – 8 týždňov od začiatku podávania. Výsledky u detí, ktoré sa štúdie s karnozínom zúčastnili, vykazovali štatisticky významné zlepšenie v škále posudzujúcej správanie o 18%, komunikácie o 16% a sociálnej interakcie o 27 %.
Blesk (rozlišovacia stránka)

Blesk môže byť:
Západný dištrikt

Západný dištrikt (úplne Západný dištrikt Evanjelickej cirkvi augsburského vyznania na Slovensku) je územnosprávna organizačná jednotka Evanjelickej cirkvi a.v. na Slovensku. Je jedným z dvoch dištriktov so sídlom vo Zvolene. Západný dištrikt má 8 seniorátov, v ktorých je 191 cirkevných zborov.
Sídlo biskupského úradu.
Biskupský úrad ZD ECAV na Slovensku
nám. SNP č. 5
960 01 Zvolen
Svetový pohár v biatlone 2015/2016 – zmiešané štafety

"Hlavný článok: Svetový pohár v biatlone 2015/2016"
Kleodóros

Kleodóros ("Kleodóros") môže byť:
Monika Wurmová

Monika Wurmová (preklad mena je podmienený pravidlami stránky) je známa ako Monika Wurm (*1983) je slovenská spisovateľka žijúca vo Viedni.
Život.
Vyštudovala strednú priemyselnú školu so zameraním na technicko-informatické služby. Knižne debutovala v roku 2014 románom "Slzy predaných dievčat". Kniha prináša príbeh filipínskeho dievčaťa, ktoré sa dostane do Dubaja, kde je predaná ako luxusná spoločníčka. Po úspechu knihy na Slovensku vyšla kniha aj v češtine s názvom "Slzy prodaných dívek" v roku 2015. Od októbra 2015 je kniha prístupná aj pre nemecky hovoriacich čitateľov.
Ďalej je autorkou kníh "Rockové tango", "Pakistanská princezná" a jej pokračovania s názvom "Pakistanská pomsta".
Ústredný portál verejnej správy

Ústredný portál verejnej správy (ÚPVS) je slovenský internetový portál, ktorý má za cieľ zabezpečovať centrálny a jednotný prístup k informačným zdrojom a službám verejnej správy v Slovenskej republike.
Cieľom portálu je všetky dostupné informácie, ako rady, návody, popisy a služby integrovať a prehľadnou a prístupnou formou poskytovať občanovi. V súčasnosti sú tieto služby a informácie väčšinou súčasťou informačných serverov jednotlivých rezortov.
Kleodóros (olympionik)

Kleodóros ("Kleodóros") bol olympijský víťaz v zápasení dorastencov v roku 452 pred Kr.
Meno olympijského víťaza Kleodóra je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Kleodóros je na tomto značne poškodenom papyruse uvedený v dvadsiatom piatom riadku vpravo. Názov jeho domovskej krajiny na papyruse chýba (κλεοδωρο[ς]... - Kleodóro[s]...).
Zápasenie dorastencov (palé paidón) sa v Olympii zaradilo do programu hier v roku 632 pred Kr. a jeho prvým víťazom bol Hipposthenes zo Sparty.
Apollodóros (olympionik)

Apollodóros ("Apollodóros") bol olympijský víťaz v boxe dorastencov v roku 452 pred Kr.
Meno olympijského víťaza Apollodóra je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Apollodóros je na tomto značne poškodenom papyruse uvedený v dvadsiatom šiestom riadku vpravo. Posledné tri písmená jeho mena a názov jeho domovskej krajiny na papyruse chýbajú (Ἀπολλόδω[ρος]... - Apollodó[ros]...).
Box dorastencov (pygmé paidón) sa stal olympijskou disciplínou na 41. hrách v roku 616 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.
Nevädzová ulica (Bratislava)

Nevädzová ulica je ulica v Bratislave, v mestskej časti Ružinov. Je pomenovaná podľa rastliny nevädza.
Vznikla v 60. rokoch 20. storočia pri budovaní sídliska Trávniky. Od okolitých ulíc sa líšila tým, že zo začiatku tu neboli byty, ale len inštitúcie.
Nachádza sa tu základná škola Nevädzová 2 a Špeciálna základná škola Nevädzová 3. Na Nevädzovej 4 je situovaná pobočka spoločenského domu Cultus pre sídlisko Trávniky. V objekte na Nevädzovej 5 majú sídlo Paneurópska vysoká škola a Jedáleň Nevädzka.
Archer John Porter Martin

Archer John Porter Martin, FRS (* 1. marec 1910, Londýn – † 28. júl 2002, Llangarron, Herefordshire) bol britský chemik, ktorý v roku 1952 spolu s Richardom Synge získal Nobelovu cenu za chémiu za „vynález časticovej chromatografie“.
Jeho otec bol praktický lekár. Martin v roku 1932 vyštudoval univerzitu v Cambridgi. V roku 1948 začal pracovať v Medical Research Council. Zaoberal sa biochémiou, konkrétne vitamínmi E a B2 a separáciou aminokyselín.
V roku 1943 si vzal Judith Bagenalovú, s ktorou mal syna a tri dcéry. Na konci života mal Alzheimerovu chorobu.
Hermann Staudinger

Hermann Staudinger (* 23. marec 1881, Worms, Nemecké cisárstvo – † 8. september 1965, Freiburg im Breisgau, Západné Nemecko) bol nemecký lekárnik. Objavil chemickú reakciu pomenovanú ako Staudingerova reakcia. Neskôr, v roku 1953, dostal Nobelovu cenu za chémiu za charakteristiku polymérov.
Život.
Hermann Staudinger sa narodil v roku 1881 v nemeckom Wormse. Po získaní doktorátu Ph.D. na Univerzite Halle v roku 1903 prijal miesto asistenta na Univerzite v Štrasburgu. Objavil molekulu pomenovanú ketén, ktorá je dôležitým prostredníkom antibiotík ako sú penicilín a amoxicilín. V roku 1907 pôsobil na Technickej Univerzite Karlsruhe. Podarilo sa mu napríklad izolovať syntetické ochucovadlo kávy. V roku 1912 pôsobil vo švajčiarskom Federálnom inštitúte technológií v Zürichu. Do tejto doby (1919) patrí jeho najväčší objav vykonaný s kolegom Meyerom. Reakcia je označovaná ako Staudingerova reakcia.
Zaoberal sa výskumom gumy a urobil prekvapivý záver o štruktúre, o krátkych opakovaniach molekulových jednotiek prepojených homopolárnymi väzbami, akoby retiazky papierových svoriek. Tým sa vyvracala teória koloidov zastávaná prominentnými chemikmi Emilom Fischerom a Heinrichom Wielandom. Po roku 1930 sa však Staudingerova hypotéza plne potvrdila. Staudinger došiel k záverom, že sila a pružnosť prírodných vlákien je závislá výlučne na ich makromolekulárnej štruktúre, na ich dlhej, do tvaru nite sformovanej molekuly. Staudinger dostal v roku 1953 Nobelovu cenu za objavy v oblasti makromolekulárnej chémie.
Vincent du Vigneaud

Vincent du Vigneaud (* 18. máj 1901, Chicago, Illinois, USA – † 11. december 1978, Ithaca, New York) bol americký biochemik, ktorý v roku 1955 získal Nobelovu cenu za chémiu za „práce na zlúčeninách síry, zvlášť za objav polypeptidického hormónu“.
Životopis.
Promoval na Schurz High School v roku 1918. Vyštudoval University of Illinois at Urbana-Champaign, kde bol ovplyvnený prednáškami Carla Shippa Marvela. Po ukončení v roku 1924 začal spolupracovať so spoločnosťou DuPont. Začiatok jeho akademickej kariéry sa datuje rokom 1925, kedy sa pripojil ku skupine Johna R. Murlina na univerzite v Rochesteri, kde v roku 1927 získal Ph.D. za prácu "The Sulfur in Insulin" a neskôr sa tam stal profesorom.
Po niekoľkých postgraduálnych štúdiách u Johna Jacoba Abela na Johns Hopkins University, Maxa Bergmanna v "Kaiser-Wilhelm-Gesellschaft zur Förderung der Wissenschaften" v Drážďanoch a ďalších sa stal profesorom na univerzite v Illinois.
V roku 1932 sa stal profesorom na George Washington University a v roku 1938 na lekárskej fakulte Cornell University, kde zostal do roku 1967, kedy získal štatút emeritného profesora. V dôchodku ešte zastával pozíciu na Cornellovej univerzite v Ithaca (štát New York).
V roku 1974 po mŕtvici ukončil akademickú kariéru, zomrel rok po smrti svojej manželky v roku 1977.
Zaoberal sa prevažne sírou, bielkovinami a peptidmi. Ako prvý syntetizoval oxytocín a vazopresín.
Cyril Norman Hinshelwood

Sir Cyril Norman Hinshelwood (* 19. jún 1897, Londýn, Spojené kráľovstvo† 9. október 1967, Londýn) bol anglický fyzikálny chemik, nositeľ Nobelovej ceny za chémiu.
Život a dielo.
Narodil sa v Londýne, jeho rodičia boli Norman Macmillan Hinshelwood, autorizovaný účtovník, a Ethel Frances, rodená Smith. Prvé vzdelanie dostal v Kanade, odkiaľ sa vrátil po smrti svojho otca do malého bytu v Chelsea, kde prežil zvyšok svojho života. Študoval potom na "Westminster City School" a Balliol College, Oxfordská univerzita.
Počas prvej svetovej vojny bol chemikom v továrni na výbušniny. Od roku 1921 do roku 1937 bol domácim učiteľom na Trinity College a profesorom chémie v Oxforde od roku 1937. Bol členom niekoľkých "Advisory Councils" pri britskej vláde vo vedeckých otázkach. V roku 1929 bol zvolený za člena Kráľovskej spoločnosti náuk, ktorej prezidentom bol od roku 1955 do roku 1960. V roku 1948 bol povýšený na rytiera a v roku 1960 bol vyznamenaný Radom za zásluhy.
Svoje prvé štúdie molekulárnej kinetiky publikoval v práci "Thermodynamics for Students of Chemistry" (Termodynamika pre študentov chémie) a "Kinetics of Chemical Change" (Kinetika chemických zmien) v roku 1926. S Haroldom Warrisom Thompsonom študoval explozívne reakcie medzi vodíkom a kyslíkom a opísal fenomén reťazovej reakcie. Jeho nasledujúce práce na syntetických zmenách v bakteriálnej bunke mala ohromný význam pre neskoršie výskumné práce o antibiotikách a terapeutických látkach a jeho kniha "The Chemical Kinetics of the Bacteriall Cell" (Chemická kinetika bakteriálnej bunky) bola uverejnená v roku 1946, nasledovaná prácou "Growth, Function a Regulation in Bacterial Cell" (Rast, funkcia a regulácia v bunkách baktérií) z roku 1966. V roku 1951 publikoval "The Structure of Physical Chemistry" (Štruktúra fyzikálnej chémie). Táto práca bola znovu vytlačená v "Oxford Classic Texts" v sekcii "Physical Sciences" v roku 2005.
V roku 1956 dostal Nobelovu cenu za chémiu spoločne s Nikolajom Semjonovom (ZSSR) za svoje výskumy mechanizmu chemických reakcií.
Bol prezidentom "Chemical Society", "Royal Society", "Classical Association" a "Faraday Society", získal mnoho ocenení a čestných titulov.
Nikdy sa neoženil. Hovoril plynule siedmimi klasickými a modernými jazykmi a jeho hlavné záľuby boli maľovanie, zbieranie čínskeho porcelánu a zahraničná literatúra.
Herlianska ulica (Bratislava)

Herlianska ulica je ulica v Bratislave, v mestskej časti Ružinov. Nachádza sa v miestnej časti Štrkovec. Je pomenovaná podľa obce Herľany.
Drieňová ulica (Bratislava)

Drieňová ulica je ulica v Bratislave v mestskej časti Ružinov. Je pomenovaná podľa rastliny drieň. Na rozdiel od ostatných ulíc v okolí je veľmi dlhá, tiahne sa cez dve sídliska: Štrkovec a Ostredky.
Haburská ulica (Bratislava)

Haburská ulica je ulica v Bratislave, v mestskej časti Ružinov.. Nachádza sa v miestnej časti Štrkovec.
Medzilaborecká ulica

Medzilaborecká ulica je ulica v Bratislave, v mestskej časti Ružinov. Je pomenovaná podľa mesta Medzilaborce.
Na ulici sa nachádza základná škola Medzilaborecká 11 a materská škola Medzilaborecká 4.
Pyrilampes z Efezu

Pyrilampes alebo Pyrilampés ("Pyrilampes", iný prepis: "Pyrilampés") bol olympijský víťaz v dolichu v roku 356 pred Kr.
Pyrilampes z Efezu zvíťazil v dolichu, t. j. "v dlhom behu", na 106. olympijských hrách v roku 356 pred Kr. V Olympii túto disciplínu zaradili do programu hier v roku 720 pred Kr. Dolichos sa spočiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.
Staroveký grécky cestovateľ a spisovateľ Pausanias zaznamenal, že v olympijskej "Altide" videl i sochu Pyrilampa, ktorá stala pri soche olympionika Xenofonta. Pausanias o tom uvádza: „"Pri Dikónovi stojí Xenofón, syn Menefylov, pôvodom z achájskeho Aigionu, zápasník v pankratiu, ďalej stojí Efezan Pyrilampes, víťaz v dolichu. Sochu prvého vytvoril Olympos, Pyrilampovi vytvoril sochu rovnomenný umelec, nebol však rodákom zo Sikyónu, ale z Messény pod Ithómou.""
Železnica vo Vatikáne

Vatikánska železnica () je najkratšia železničná „sieť“ na svete. Má celkovú dĺžku . Je napojená na taliansku železničnú sieť.
História.
Stavebné práce začali 3. apríla 1929 počas pontifikátu pápeža Pia XI. po podpísaní Lateránskych zmlúv. Celú výstavbu financovalo Taliansko. Skúšobná prevádzka začala v roku 1932, prvá lokomotíva vošla do Vatikánu v marci toho roku. Železničné spojenie Vatikánu s Talianskom bolo však oficiálne odsúhlasené až 12. septembra 1934. Slávnostné odovzdanie stavby pod správu Vatikánu sa konalo 2. októbra 1934.
Pre osobnú dopravu bola trať používaná len zriedka, najviac pri slávnostiach a ceremóniách. Sám pápež Pius XI. vlastnú koľajovú dopravu nikdy nevyužil, vatikánsku železnicu vyskúšal ako prvý až Ján XXIII. Navrhovaná výroba špeciálneho pápežského vlaku pre Pia XI. nebola nikdy realizovaná. Väčší význam mala železnica pre dopravu nákladu, ale len do tej doby, ako bola táto doprava nahradená lacnejšími a pružnejšími automobilmi.
Súčasnosť.
11. septembra 2015 bola na podnet pápeža zavedená do Vatikánu osobná železničná doprava. Od tohto dátumu je každú sobotu pre turistov vypravený vlak, ktorý spája Vatikán s „druhým Vatikánom“ – letným sídlom pápeža v Castel Gandolfo.
Priebeh trate.
Trať začína v Talianskej stanici Roma San Pietro. 
Jazmínový viadukt.
Údolie medzi rímskou stanicou Roma San Pietro a Vatikánom železnica prekonáva cez "Jazmínový viadukt", postavený z tehál a travertínu. Viadukt má osem oblúkov, celkovou dĺžku a šírku . Masívne stĺpy sú zdobené znakmi Savojska a "fasces lictoriae".
Vstupná brána.
Vstupná brána na hraničnom priechode Talianska republika/Vatikán s oblúkovým vjazdom je postavená z tehál a travertínu. Oblúk je z obidvoch strán brány zdobený veľkými znakmi pápeža Pia XI. Bránu uzatvárajú dvojdielne posuvné masívne železná vráta, ktoré sa dajú zatvoriť a znemožniť tak vlakom vjazd do Vatikánu.
Vatikánska železničná stanica.
Vatikánska železničná stanica z roku 1933 je umiestnená pri južnom hraničnom múre Vatikánu. Budovu navrhol architekt Giuseppe Momo v eklektickom slohu. Má dĺžku a šírku , stredná časť je vysoká a bočné krídla dosahujú výšky . Pretože bola budova postavená zväčša na reprezentatívne účely a mala hostiť významné návštevy, bola vybavená luxusným nábytkom a bohatými dekoráciami.
Vonkajšie steny sú obložené travertínom. Fasáda je jednoduchá, zdobená niekoľkými sochárskymi dielami, ktorých autorom je Eduardo Rubino. Nad vchodom je umiestnený znak pápeža Pia XI., podopretý dvomi ľudskými postavami. Tie symbolizujú Myšlienku a Čin. Bočné krídla zdobia na severovýchodnej strane dva veľké basreliéfy s biblickými motívmi cestovania – loď svätého Petra s jeho zázračným úlovkom na južnom krídle a ohnivý kočiar proroka Eliáša na severnom krídle. Predná časť prístavku nad vchodom zdobí malá fontánka.
Pod reliéfom s Eliašovým ohnivým vozom sú v travertínovom obklade steny zreteľné záseky. Ide o pozostatky bomby, ktorá dopadla na Vatikán v roku 1943.
Tunel.
Za Vatikánskou stanicou sa nachádza tunel. Ten je však slepý a nikam nevedie. Môže byť použitý ako depo.
Travel Bug

Travel bug je ľubovoľný predmet opatrený štítkom (psia známka - dog tag) pre hru Geocaching. Travel bug nie je na výmenu ako iné predmety uložené v skrýšach. Jeho cieľom je putovať zo skrýše do skrýše, a tak cestuje po svete. Pohyb travel bugu možno pomocou jedinečného kódu (Tracking Number) vyrazeného na štítku sledovať na serveri Geocaching.com. Travel bug môže mať nálezca pri sebe maximálne 14 dní, alebo napíše e-mail majiteľovi travel bugu, aké s ním má plány.
Hippobotos

Hippobotos ("Hippobotos") môže byť:
Višňove (Kalynivský rajón)

Višňove () je dedina ("село") na Ukrajine v Kalynivskom rajóne vo Vinnyckej oblasti. Žije tu 478 obyvateľov.
Alexander R. Todd

Alexander Robertus Todd, Baron Todd (* 2. október 1907, Glasgow, Spojené kráľovstvo – † 10. január 1997, Oakington) bol škótsky biochemik, ktorého výskum v oblasti štruktúry a syntézy nukleotidov, nukleozidov a koenzýmov mu v roku 1957 priniesol Nobelovu cenu za chémiu.
Narodil sa neďaleko Glasgowa. Bakalársky titul získal na University of Glasgow, doktorát na Goethe-Universität Frankfurt vo Frankfurte nad Mohanom. Doktorskú prácu venoval chémii žlčových kyselín. Ďalší doktorát získal na Oriel College v Oxforde.
Potom pôsobil v "Lister Institute", na Univerzite v Edinburghu, na University of London a v Cambridge. V roku 1938 sa stal profesorom chémie a riaditeľom laboratórií univerzity v Manchestri. Práve tu začal skúmať nukleozidy, zmesi, ktoré tvoria štrukturálne jednotky nukleových kyselín (DNA a RNA), za čo dostal najprestížnejšie vedecké ocenenia.
V roku 1949 syntetizoval adenozíntrifosfát (ATP) a flavínadeníndinukleotid (FAD). V roku 1955 objasnil štruktúru vitamínu B12, neskôr pracoval na skúmaní štruktúry a syntézy vitamínu B1 alebo vitamínu E a študoval alkaloidy nachádzajúce sa v hašiši a marihuane.
Za svoj život získal na 40 čestných titulov. V rokoch 19521964 bol predsedom britskej vládnej rady pre vedu. V rokoch 19751980 bol prezidentom Kráľovskej spoločnosti ("Royal Society for the Improvement of Natural Knowledge"). Bol povýšený do šľachtického stavu – v roku 1954 získal titul sir, v roku 1962 titul barón.
Majstrovstvá Európy v hokejbale do 18 a 16 rokov 2007

Majstrovstvá Európy v hokejbale do 18 a 16 rokov 2007 boli v poradí 5. majstrovstvá európy v hokejbale, ktoré organizuje Medzinárodná hokejbalová federácia (ISBHF). Konali sa v dňoch od 29. júna – 1. júla 2007 v Huttwillu, vo Švajčiarsku. Víťazom v kategorii U18 sa stali hokejbalisti Česka a v kategorii U16 Slovensko. 
Konečné poradie.
U18
U16
Hippobotos (olympionik)

Hippobotos ("Hippobotos") bol olympijský víťaz v dolichu v roku 452 pred Kr.
Meno olympijského víťaza Hippobota je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Hippobotos je na tomto značne poškodenom papyruse uvedený v devätnástom riadku vpravo. Posledné tri písmená jeho mena a názov jeho domovskej krajiny na papyruse chýbajú (Ἱππόβο[τος]... - Hippobo[tos]...).
Dolichos sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.
Voluntari

Voluntari (pôvodne Cetatea Voluntărească) je mesto v župe Ilfov v Rumunsku. 
Geografia.
Nachádza sa asi 1 km severne od hraníc mesta Bukurešť a je veľmi často vnímané ako bukurešťské predmestie. Mesto sa nachádza v centrálnej časti Rumunskej nížiny, a tak je jeho reliéf nepríliš zvlnený, a jeho klíma stála, pre Rumunskú nížinu typická. Nachádza sa na medzinárodnej diaľnici DN2, prechádza ním železnica, čo podstatne prispieva k jeho rozvoju. Medzi rokmi 2002 a 2011 stúpol počet obyvateľov z 30 016 na 42 944.
Jicchak Navon

Jicchak Navon (, ‎* 9. apríl 1921, Jeruzalem, Izrael† 6. november 2015, Jeruzalem) bol izraelský politik, diplomat, prozaik, dramatik a pedagóg. V rokoch 1978 až 1983 bol prezidentom Izraela. Bol prvým sabrom (Židom narodeným na území izraelskej zeme alebo Izraela), ktorý sa stal izraelským prezidentom a zároveň bol prvým sefardským prezidentom Izraela.
Než sa stal prezidentom, zastával rôzne funkcie v izraelskej štátnej správe, a to predovšetkým na ministerstve školstva a kultúry, kde sa zasadil o rozvoj v mnohých oblastiach, ktorý je viditeľný dodnes (napríklad komunitné centrá "matnas"). Bol osobným tajomníkom prvého ministerského predsedu Davida Ben Guriona a v dvoch rôznych obdobiach bol po viac než 20 rokov poslancom Knesetu za strany Rafi a Stranu práce. Celkom šesť rokov bol ministrom školstva a kultúry. Mimo politiky bol aktívny v mnohých oblastiach umeleckej tvorby; je autorom dvoch muzikálov, niekoľkých poviedok a televízneho seriálu. Vo všetkej svojej umeleckej tvorbe sa zameriaval na sefardskú komunitu. Podľa telefonického prieskumu verejnej mienky z decembra 2007 ho považovalo najviac Izraelčanov za najlepšieho izraelského prezidenta v histórii štátu.
Dušan Třeštík

PhDr. Dušan Třeštík, CSc., (* 1. august 1933, Sobědruhy† 23. august 2007, Praha) bol český historik a publicista. Špecializoval sa na dejiny raného a vrcholného stredoveku v stredovýchodnej Európe, dejiny kultúry a teóriu histórie.
V rokoch 19511956 študoval históriu a archivistiku na Filozofickej fakulte Karlovej univerzity v Prahe. Od roku 1958 pôsobil v Historickom ústave ČSAV, neskôr v Centre medievalistických štúdií pri Akadémii vied Českej republiky. Člen Vedeckej rady Akadémie vied ČR. Ako publicista písal komentáre a eseje najmä pre Lidové noviny a Mladú frontu DNES, v ktorých sa vyjadroval aj k aktuálnym otázkam domácej politiky.
Digital Data Storage

Digital Data Storage (DDS) je formát pre ukladanie počítačových dát odvodený z Digital Audio Tape (DAT).
DDS využíva pásku šírky 3,81 mm, s výnimkou najnovších formátov, DAT 160 a DAT 320, ktoré sú 8 mm široké. Pôvodne bola páska dlhá 60 metrov (197 stôp) alebo 90 metrov (295 stôp). Pokrok v materiálovej technológii umožnil podstatne zväčšiť dĺžku v nadchádzajúcich verziách. Mechanika DDS využíva na záznam rovnaký proces ako videorekordér (VCR). Ak sú prítomné chyby, zapisovacie hlavy prepíšu dáta. 
Spätná kompatibilita medzi novšími mechanikami a staršími páskami nie je zaručená; pozri napríklad DDS Media Compatibility Matrix spoločnosti HP. (Za povšimnutie stojí že v článku spomenuté pásky nových štandardov skrátka nepozostávajú z dlhších pások; napríklad u DDS2, bola nahrávka užšia ako u DDS1.)
Formát DDS konkuruje najmä LTO, AIT, VXA, a Travan formátom.
Generácie.
Budúcnosť.
Ďalší formát, Gen 8, má v budúcnosti uchovať približne 300 GB dát bez kompresie.
GoGo

Daniel Sebastián Štrauch (* 24. september 1997, Bratislava, Slovensko), známy aj pod pseudonymom GoGo, je slovenský youtuber, vloger a režisér. Preslávil ho najmä kanál GoGoManTV na YouTube. Je najodoberanejším YouTuberom na Slovensku a je jedným z najsledovanejších kanálov v českej a slovenskej časti YouTube. Bol jedným z prvých slovenských youtuberov a v súčasnosti je pokladaný za najznámejšieho slovenského youtubera. V roku 2013 sa umiestnil na 4. mieste vo vyhľadávaní na Youtube na slovenskom internete. 20. novembra 2015 vydal svoju vlastnú knihu "GoGo chalan z internetu", v ktorej opisuje svoj život youtubera. Teraz má okolo 1000 zverejnených videí. Pri príležitosti dosiahnutia 1 milióna odberateľov na jeho kanále GoGoManTV, vydal 29. novembra 2015 videoklip MŸSLI, ktorý má dnes viac než trinásť miliónov zhliadnutí. 21. októbra 2017 vydal GoGo spolu s Celeste Buckingham skladbu s videoklipom menom Jacuzzi, s cieľom vytesniť negativitu zo života bežných ľudí. V roku 2023 si zahral v populárnom filme "Invalid".
Mladosť a štúdium.
Narodil sa v Bratislave. Vo svojich šiestich rokoch sa s rodinou presťahoval do rodinného domu v bratislavskej mestskej časti Rusovce. Tiež navštevoval cirkevnú základnú školu Spojenú Školu sv. Rodiny. V štúdiu pokračoval na gymnáziu, z ktorého po štyroch rokoch prestúpil na Súkromnú strednú umeleckú školu animovanej tvorby v Bratislave, na ktorej študoval fotografiu. Zmaturoval v roku 2015.
Tvorba.
Inšpirovaný bol najmä zahraničnými youtubermi, ako napr. Tobuscus. 11. júla 2010 založil jeden z prvých kanálov v slovenčine na YouTube. Svoje prvé video zverejnil 30. decembra 2011. Po vytváraní videí v žánri Let's Play (komentovanie vlastného hrania videohier), kde začínal so sandboxovou videohrou Minecraft, sa začal venovať aj vlogovaniu (vytváranie video blogov), kvôli ktorému 23. mája 2012 založil kanál GoGoEXTRA. 
Jeho najstarší a hlavný kanál GoGoManTV (1,81 milióna odberateľov k 10.6.2020) je druhým najodberanejším kanálom zaregistrovaným v českej časti YouTube (prvým je kanál ViralBrothers, ktorých súčasná produkcia je však v angličtine) a najodberanejším kanálom vysielaným v slovenčine. Jeho kanál GoGoEnglishTV, na ktorom uverejňoval videá v angličtine, je neaktívny (posledné video bolo nahrané 3. novembra 2013).
Na pozvanie Andreja Krausa zahral improvizovanú zložku v epizóde seriálu Panelák z 23. októbra 2014 (epizóda 1214). V júni 2015 sa zúčastnil 1. ročníka českého festivalu Utubering (v sekcii "gaming"), na ktorom mu bola udelená Cena pre najlepšieho youtubera (jedna z troch kategórií).
Režíroval videoklip k piesni "Do Everything" od DJ Mairee.aj videoklip k piesni INSTAGRAM od Kontrafaktu.
Euboulos

Euboulos ("Euboulos", iný prepis: "Eubúlos" alebo "Eubulos") môže byť:
Euboulos (olympionik)

Euboulos ("Euboulos", iný prepis: "Eubúlos" alebo "Eubulos") bol olympijský víťaz v behu na dve stadiá v roku 452 pred Kr.
Meno olympijského víťaza Eubula je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Eubulos je na tomto značne poškodenom papyruse uvedený v osemnástom riadku vpravo. Posledné dve písmená jeho mena a názov jeho domovskej krajiny na papyruse chýbajú (Εὔβουλ[ος]... - Euboul[os]...).
Beh na dve stadiá (diaulos) sa stal olympijskou disciplínou v roku 724 pred Kr. Boli to bežecké preteky na dĺžku dvoch stadií (približne 384,5 m), t. j. na vzdialenosť 1200 olympijských stôp. Prvým víťazom tejto disciplíny bol Hypénos z Pisy.
Konfirmácia

Konfirmácia môže byť:
Indukcia

Indukcia môže byť:
Majstrovstvá Ázie vo flag futbale 2015

Majstrovstvá Ázie vo flag futbale 2015 boli 1. majstrovstvá Ázie vo flag futbale, bezkontaktnej formy amerického futbalu 5 na 5, ktoré organizuje IFAF Asia. Konali sa v Hočiminovom Meste, vo Vietname v dňoch od 25.26. apríla 2015, za účasti 8 mužských tímov. Zápasy sa odohrali na dvoch ihriskách "RMIT Sports Field". Titul získalo Thajsko, ktoré vo finálovom stretnutí zvíťazilo nad Japonskom.
Zdeněk Měřínský

Prof. PhDr. Zdeněk Měřínský, CSc. (* 16. január 1948, Jihlava9. september 2016) bol český archeológ a historik. Zameriava sa na stredovekú archeológiu, medievistiku, české a rakúske stredoveké dejiny, kastelológiu, vývoj osídlenia a topografiu. Vedúci Ústavu archeológie a muzeológie Filozofickej fakulty Masarykovej univerzity, prednáša aj na ďalších univerzitách. Autor niekoľkých stoviek vedeckých štúdií, autor a spoluautor viacerých významných monografií.
Plodnica

Plodnica (iné názvy: sporokarp (v širšom zmysle); pri vyšších hubách aj: karpofor, karposóma, ľudovo huba) je na tvorbu výtrusov slúžiaca morfologicky odlišná časť stielky tých húb, ktoré počas svojho života majú aj teleomorf, pričom teleomorf konkrétne majú zložitejšie vyššie huby (presnejšie: zložitejšie vreckaté huby a zložitejšie bazídiové huby), ojedinele aj niektoré jednoduchšie bazídiové huby (t.j. niektoré hrdze a niektoré snete) a ojedinele aj niektoré nižšie huby (napr. niektoré plesne). V širšom ponímaní sa ako plodnica (sporokarp v širšom zmysle) označuje akýkoľvek kompaktný útvar slúžiaci na tvorbu výtrusov, t.j. okrem útvarov z definície z predchádzajúcej vety aj:
Plodnice v širšom ponímaní sa zvyknú označovať aj výrazmi fruktifikácia, fruktifikačný útvar, fruktifikačný orgán (i keď všetky tieto výrazy majú aj iné či širšie významy). Pri ktorejkoľvek definícii sa ako plodnica (sporokarp) zvyknú označovať aj príslušné útvary u lišajníkov.
Menšie plodnice (t.j. napríklad plodnice slizoviek či vreckatých húb) sa často označujú aj ako plodnička.
Charakteristika.
Plodnica slúži na produkciu výtrusov a tým pádom na rozmnožovanie. Plodnice väčšinou vyrastajú z podhubia (mycélia) nad zemský povrch, u niektorých druhov húb však môžu byť aj podzemné, napríklad u hľuzovky. Nadobúdajú najrôznejšie veľkosti, tvary a farby, čo sa uplatňuje pri poznávaní a klasifikácii húb.
Druhy.
Ak sa použije definícia podľa prvej vety tohto článku sa rozlišuje:
Ak sa použije definícia z druhej vety úvodu tohto článku, je ďalším typom plodnice u vreckatých húb konidióma (napr. pyknida); okrem toho sú potom ďalšími typmi plodnice sporokarp v užšom zmysle, sorokarp, cystokarp a útvar vytváraný myxobaktériami.
Bazídiokarp.
U húb bazídiových sa plodnica najčastejšie skladá z hlúbika a klobúk. Klobúk obsahuje výtrusorodé rúško usporiadané najčastejšie do rúrok alebo lupeňov. Z anatomického pohľadu je plodnica tvorená plektenchýmom, nepravým pletivom spleteným z hubových vlákien.
Vírusové video

Vírusové video alebo menej vhodne virálne video je video, ktoré sa stane populárnym cez zdieľanie na internete tzv. „vírusovým procesom“. Bežne sa takéto video šíri cez webové portály zdieľajúce videá, cez e-mailovú komunikáciu a cez sociálne siete. Vírusové video môže byť vytvorené ako súčasť vírusového marketingu (jednotlivcami i firmami), ale často sú to videá, ktoré sú vytvorené spontánne a ľudia ich zdieľajú kvôli zaujímavému obsahu. Vírusové video nemá presnú definíciu, môžeme ho brať lokálne, alebo z celosvetového hľadiska.
Dejiny.
Prvé videá, ktoré sa šírili vírusovým spôsobom do roku 2005 prakticky len e-mailovou komunikáciou boli rôzne animácie. Najznámejšou z nich bola v roku 1995 snímka „The Spirit of Christmas“, ktorá je považovaná za predchodcu seriálu "South Park". V roku 1996 sa internetom šírila animácia, vzorka renderovaná v 3D známa ako „Dancing Baby“. Ron Lussier, ktorý upravil jej pôvodnú pracovnú verziu ju rozposlal medzi svojich kolegov na pracoviskách vývojárskeho štúdia LucasArts. 
Za prvé reálne vírusové video možno považovať snímku „Bad day“ z roku 1997. Je o človeku, ktorého neposlúcha počítač až kým ho v afekte nerozmláti na kusy. Kvalita videa nie je výnimočná a trvá len 26 sekúnd. Nízka kvalita vyplynula z nízkeho objemu dát a toto ho robilo ideálnym pre šírenie pomocou e-mailu. Iným príkladom je „Star Wars Kid“ z roku 2003, na ktorom žiak strednej školy neumelecky napodobňoval postavu z "Hviezdnych vojen", Dartha Maula. Jeho spolužiaci túto snímku nahrali na internet. Tento prípad sa často uvádza ako prvý prípad kyberšikany. 
Ďalej sa preslávil napríklad Gary Brolsma s videom s názvom „Numa Numa“, v ktorom napodobňuje spev a pohybuje sa na pesničku „Dragostea din tei“ (hit rumunskej skupiny O-Zone). Televízia BBC uviedla, že išlo o druhé najsledovanejšie video histórie, hneď po už spomínanom „Star Wars Kid“. 
Medzi vírusovými videami sa presadilo aj množstvo videí, pri ktorých by sa väčší úspech ani nepredpokladal. Sú medzi nimi napríklad „Charlie bit my finger“ (v roku 2015 viac ako 830 miliónov zhliadnutí) alebo „La CAID de Edgar (el original)“ (aj s kópiami okolo 50 miliónov zhliadnutí). 
V dnešnej dobe má najviac prezretí hudobné video „Gangnam Style“. Nahrávka, pôvodne určená iba pre juhokórejské publikum, ako prvá prekonala na YouTube hranicu jednej miliardy prezretí. Dňa 24.augusta 2015 prekonala hranicu dvoch miliárd a 400 miliónov zhliadnutí.
Ammónios

Ammónios ("Ammónios", ) môže byť:
Ammonius môže byť aj:
Paul Abadie

Paul Abadie (* 9. november 1812, Paríž, Francúzsko – † 3. august 1884, Chatou, Francúzsko) bol francúzsky architekt.
Životopis.
Študoval na École nationale supérieure des beaux-arts pod vedením architekta Julesa Leclerca a maliara Jeana Alauxa.
V roku 1845 spolupracoval na rekonštrukcii katedrály Notre-Dame ako inšpektor, pod vedením Viollet-le-Duca a Jean-Baptiste-Antoine Lassusa. V roku 1849 bol vymenovaný za diecézneho architekta. V roku 1875 bol prijatý za člena Académie des beaux-arts.
Okrem iného reštauroval kostol Sainte-Croix v Bordeaux, katedrálu Saint-Pierre v Angoulême a katedrálu v Périgeux. Vytvoril plány pre Basilique du Sacré-Cœur, začal jej stavbu, ale dokončenia sa nedožil. Realizoval veľa ďalších zákaziek, významné sú hlavne rekonštrukcie románskych kostolov v Châteauneuf-sur-Charente a Montmoreau-Saint-Cybard.
Ingvar Carlsson

Gösta Ingvar Carlsson (* 9. november 1934, Borås, Švédsko) je švédsky sociálnodemokratický politik.
Dvakrát bol premiérom Švédska, a to v rokoch 19861991 a 19941996. Bol tiež ministrom školstva (19691973), ministrom bývania (1973, 19741976) a ministrom životného prostredia (19851986). V rokoch 19821986 bol prvým podpredsedom vlády.
V rokoch 19861996 bol predsedom "Švédskej sociálnodemokratickej strany robotníckej" ("Sveriges socialdemokratiska arbetareparti").
Vo funkcii premiéra sa pokúsil o reformu daňového systému, kvôli čomu čelil kritike silných švédskych odborov.
Myjavský seniorát

Myjavský seniorát (v plnom znení Myjavský seniorát Evanjelickej cirkvi augsburského vyznania na Slovensku, v skratke MYS) je cirkevnou organizačnou jednotkou Evanjelickej cirkvi a. v. na Slovensku, do ktorej sú zahrnuté evanjelické cirkevné zbory nachádzajúce sa v dvoch okresoch Trnavského kraja a to Senica (Častkov, Hlboké, Prietrž, Senica, Senica-Čáčov, Sobotište) a Skalica (Holíč, Skalica) a jednom okrese Trenčianskeho kraja Myjava (Brezová pod Bradlom, Bukovec, Kostolné, Košariská – Priepasné, Krajné, Myjava, Turá Lúka, Vrbovce). Seniorát patrí do Západného dištriktu. Seniorát sídli v sídle cirkevného zboru seniora. Vznikol roku 1953.
Počet členov.
Zo štúdie pre nové usporiadanie mal MYS v Trenčianskom kraji 10 766 a Trnavskom kraji 8 070, čiže spolu 18 836.
Rostrum

Rostrum môže byť:
Inzula

Inzula môže byť:
Bulevardul Unirii (Bukurešť)

Bulevardul Unirii je jedna z hlavných dopravných tepien Bukurešťi v Rumunsku. Pôvodne bola nazývaná "Bulevardul Victoria Socialismului" (Bulvár víťazstva socializmu), po páde Ceauşescuovho režimu dostala dnešný názov. Bola vybudovaná ako odpoveď na "Avenue des Champs-Élysées" v Paríži, preto má aj rovnakú dĺžku 3500 m. Je priama aby domy nebránili výhľadu na Palatul Parlamentului, monumentálnu stavbu komunistického realizmu a najväčšiu stavbu v Európe. Kvôli výstavbe tejto ulice bola zdemolovaná jedna pätina historického centra Bukurešti, vrátane niekoľkých kostolov.
Ammónios z Alexandrie (olympionik)

Ammónios ("Ammónios") bol olympijských víťaz v behu na jedno stadion v roku 256 pred Kr.
Ammónios z Alexandrie bol v Olympii na 131. hrách korunovaný olivovou ratolesťou z posvätnej olivy "Darkyne krásnych vencov" (Kallistefanos) za víťazstvo v behu na jedno stadion, v najstaršej olympijskej disciplíne, podľa tradície zavedenej už na prvých hrách, t. j. v roku 776 pred Kr.. Beh na jedno stadion sa na olympijských hrách vždy považoval za hlavné preteky. Menom jeho víťaza sa označovala celá olympiáda.
Kepler-20

Kepler-20 je hviezda vzdialená 950 svetelných rokov od Zeme. Nachádza sa v súhvezdí Lýra a má planetárnu sústavu s 5 planétami. Zdanlivá magnitúda tejto hviezdy je 12,51 a preto sa nedá vidieť voľným okom. Na pozorovanie je potrebný teleskop s 15cm alebo väčšou clonou. Je o niečo menšia ako Slnko, približne s 94% slnečného polomeru a približne 91% hmotnosti Slnka. Efektívna teplota fotosféry tejto hviezdy je 5466 K, čo je o niečo menej ako má Slnko. Metalicita je približne podobná metalicite Slnka.
Planetárna sústava.
20. decembra 2011 ohlásil Keplerov výskumný tím oznámil objav planetárnej sústavy, v ktorej sa nachádza 5 planét z ktorých sú 3 malé plynné obry a 2 terestriálne exoplanéty, pričom Kepler-20e je prvá známa exoplanéta, ktorá je menšia ako Zem a obieha hviezdu hlavnej postupnosti. Aj keď sú planéty Kepler-20e a Kepler-20f terestriálne, podmienky na nich nie sú podobné Zemi, pretože sú oveľa bližšie k svojej hviezde ako je Zem. Ostatné 3 planéty (Kepler-20b, Kepler-20c a Kepler-20d) majú obežnú dráhu rovnako blízko.
Kétón z Lokridy

Kétón ("Kétón") bol olympijský víťaz v päťboji v roku 448 pred Kr.
Meno olympionika Kétóna je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Kétón je na tomto značne poškodenom papyruse uvedený v tridsiatom treťom riadku vpravo. Koniec názvu jeho domovskej krajiny Lokridy (nevedno ktorej, v staroveku bolo viac Lokríd) chýba (κητωνλοκρ - kétón lokr...). 
Penthatlon (päťboj) sa stal olympijskou disciplínou na 18. hrách v roku 708 pred Kr. a jej prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol veľmi obľúbený.
Majstrovstvá Južnej Ázie v basketbale mužov 2015

Majstrovstvá Južnej Ázie v basketbale mužov 2015 boli v poradí 4. Majstrovstvá Južnej Ázie v basketbale mužov, ktoré organizuje Juhoázijská basketbalová asociácia (SABA). Konali sa v Bangalúre, v štáte Karnátaka, v Indii v dňoch od 3.5. júla 2015, za účasti rekordných 6 tímov. Pôvodne sa mal turnaj organizovať v Bangladéši. Zápasy sa odohrali v aréne Kanteerava Indoor Stadium. Turnaj pozostával iba z jednej šesťčlennej skupiny, v ktorej sa stretol každý s každým. získala pri svojej tretej účasti tretíkrát titul, keď zvíťazila vo všetkých zápasoch skupiny.
Tieto majstrovstvá zároveň slúžili ako kvalifikácia na Majstrovstvá Ázie 2015, ktoré organizovala Čína. Kvalifikovalo sa na ne iba víťazné družstvo.
Výsledky.
Play-off sa nehralo.
Aigeidas z Kréty

Aigeidas ("Aigeidas") bol olympijský víťaz v dolichu v roku 448 pred Kr.
Meno olympijského víťaza Aigeida je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Aigeidas je na tomto značne poškodenom papyruse uvedený v tridsiatom druhom riadku vpravo. Koniec názvu jeho domovskej krajiny Kréty chýba (ΑιγείδαςΚρή[τη] - Aigeidas Kré[ta]).
Dolichos sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.
Americký pohár v lakrose 2015

Americký pohár v lakrose 2015 bol 1. americký pohár v lakrose, ktoré organizovala Medzinárodná lakrosová federácia (FIL). Konal sa v Mexiko City, v Mexiku v dňoch od 22.26. júla 2015, za účasti 4 mužských tímov. Pôvodne bolo na turnaji prihlásených až 6 družstiev, okrem 4 zúčastnených aj družstvá Guatemaly a Kostariky. Zápasy sa odohrali na štadióne Estadio el Pallilo. Titul získalo domáce , ktoré vo finálovom stretnutí zvíťazilo nad .
Team Fortress 2

Team Fortress 2 je tímová akčná hra pre viac hráčov z pohľadu prvej osoby vytvorená spoločnosťou Valve Corporation. Ide o pokračovanie hry Team Fortress Classic. Prvýkrát bola zverejnená ako súčasť balíku hier s názvom The Orange Box 10. októbra 2007 pre Windows a Xbox 360 a neskôr v krabicovej verzii alebo online cez distribučnú službu Steam. Hra je momentálne zdarma k stiahnutiu na Steame. Hlavnými vývojármi sú John Cook a Robin Walker, ktorý boli zároveň aj dizajnéri pôvodnej modifikácie Team Fortress pre Quake v roku 1996. V júni 2011 bola hra pre PC a MAC uvoľnená zdarma a jej chod je podporovaný tzv. mikrotransakciami.
Predmety.
Predmety, medzi ktoré patria nové zbrane, klobúky (iba kozmetický účinok) a taunty.
Niektoré predmety môžu náhodne padnúť pri hraní, ale ďalšie predmety sú k dispozícií iba za peniaze, alebo výmenou. Niektoré unikátne predmety hráč môže dostať aj plnením úloh. (achievementov)
Postavy.
V tejto hre je celkom deväť herných postáv, ktoré sa delia do troch skupín - obranná, útočná a podporná.
"Meet the..." videá.
Spoločnosť Valve vytvorila 9 videí, ktoré popisujú vzhľad a vlastnosti všetkých postáv zastúpených v hre Team Fortress 2. Tieto videá sú dostupné na YouTube:
Antigenes

Antigenes alebo Antigenés ("Antigenes", iný prepis: "Antigenés") môže byť:
Antigenes môže byť aj:
World of Warplanes

World of Warplanes je druhým dielom v sérii online vojnových hier od spoločnosti Wargaming. Ide o pokračovanie World of Tanks, na World of Warplanes naväzuje hra World of Warships. Prináša letecké bitky s medzivojnového obdobia a z druhej svetovej vojny. Otvorená beta verzia bola spustená 4.7. 2013.
Zo začiatku boli dostupné iba americké, japonské, nemecké a sovietske lietadlá, ale do hry neskôr boli doplnené aj britské lietadla.
Vývoj.
V júni 2011 oznámil Wargaming novú hru World of Warplanes, ktorá bude vystavená na podobných základoch ako ich veľmi úspešný World of Tanks. Hra vstúpila do alfa testu vo februári 2012, do uzavreného beta testu o tri mesiace neskôr. Otvorený beta test sa začal 4. júla 2013 a v novembri 2013 bola hra úplne spustená.
Hratelnosť.
Základom hry sú, tak ako u World of Tanks, tímové bitky, v ktorých je nutné ničiť lietadlá nepriateľského tímu. Hráč má na výber z troch typov lietadiel – stíhačov, ťažkých stíhačov a bombardérov.
Mapy.
Hra má priniesť realitou inšpirované oblasti s premenlivým počasím, ktoré by sa malo podpisovať na ovládateľnosti lietadiel.
Módy.
Takisto ako World of Tanks, aj World of Warplanes disponuje veľkou toleranciou k užívateľským módom, ktoré menia hru na strane klienta. Všetko sa teda deje iba u užívateľov a celková hra nie je týmito zmenami ovplyvnená.
Eukleides (olympionik)

Eukleides alebo Eukleidés ("Eukleides", iný prepis: "Eukleidés") bol olympijský víťaz v behu na dve stadiá v roku 448 pred Kr.
Meno olympijského víťaza Eukleida je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Eukleides je na tomto značne poškodenom papyruse uvedený v tridsiatom prvom riadku vpravo. Názov jeho domovskej krajiny na papyruse chýba (Εὐκλείδης... - Eukleidés...).
Beh na dve stadiá (diaulos) sa stal olympijskou disciplínou v roku 724 pred Kr. Boli to bežecké preteky na dĺžku dvoch stadií (približne 384,5 m), t. j. na vzdialenosť 1200 olympijských stôp. Prvým víťazom tejto disciplíny bol Hypénos z Pisy.
Ava Gardnerová

Ava Lavinia Gardner (* 24. december 1922, Brogden, Severná Karolína, USA – † 25. január 1990, Londýn, Spojené kráľovstvo) bola americká herečka. 
V roku 1941 podpísala zmluvu s filmovým štúdiom MGM a objavovala sa v menších rolách, než na seba upozornila svojím výkonom v noir filme "Zabijaci". Stala sa jednou z popredných herečiek Hollywoodu a je považovaná za jednu z najkrajších žien svojej doby. Za film "Mogambo" získala nomináciu na Oscara v kategórii najlepšia herečka.
Uladivske

Uladivske () je dedina ("село") na Ukrajine v Kalynivskom rajóne vo Vinnyckej oblasti. Žije tu 855 obyvateľov.
Redaktor

Redaktor je osoba, ktorá rediguje nejaké diela – upravuje ich pred vydaním, obvykle ako člen redakcie.
Jeho práca spočíva najmä v obsahovej, jazykovej a technickej príprave rôznych tlačovín pre tlač (knihy, brožúry, periodické alebo neperiodické publikácie – redigovanie tlače) alebo elektronické publikovanie, ďalej tiež v aktívnom riadení obsahovej stránky nejakého média (noviny, časopisy, televízia, rozhlas, internet, v minulosti tiež spravodajský film a pod.). Svojich redaktorov mávajú všetky väčšie vydavateľstvá.
Charakteristika.
Jednotliví redaktori potom môžu byť vo veľkej redakcii či vydavateľstve v rámci svojej pôsobnosti rozdelení do skupín či podskupín podľa rôznych kritérií (vecných, technických, organizačných a podobne). Napríklad takto:
Označenie "editor" sa používa pre takého redaktora, ktorý je zodpovedný za úpravu príspevkov, knihy, edície pod. do konečnej podoby. Úloha editora, ktorý sa podieľa na konečnej finalizácii pripravovanej publikácie, je niekedy prirovnávaná k úlohe "babice", zatiaľ čo rola publikácie k "novorodencovi". Tým je zdôraznená mimoriadna dôležitosť jeho práce v procese prípravy publikácie.
Janet Leigh

Janet Leigh, rodným menom Jeanette Helen Morrisonová (* 6. júl 1927, Merced, Kalifornia, USA – † 3. október 2004, Los Angeles) bola americká herečka. 
Jej najoceňovanejšou rolou bola postava Marion Craneovej (zavraždenej v preslávenej kúpeľňovej scéne) v trileri Alfreda Hitchcocka "Psycho" z roku 1960. Získala za ňu Zlatý glóbus a bola nominovaná na Oscara za výkon vo vedľajšej úlohe. 
K jej ďalším slávnym snímkam patrí triler Orsona Wellesa "Touch of Evil" (1958), kde hrala po boku Charltona Hestona, politický triler Johna Frankenheimera "The Manchurian Candidate" (1962), alebo horor "The Fog" (1980). 
Jej tretím manželom bol herec Tony Curtis s ktorým mala dcéry Jamie Lee a Kelly ktoré sú tiež herečky.
Federálna bezpečnostná služba Ruskej federácie

Federálna bezpečnostná služba Ruskej Federácie (; skr. FSB (RF)) je spravodajská služba Ruskej Federácie, ktorej úlohou je zaistenie vnútornej bezpečnosti štátu. Centrálne velenie FSB sa nachádza v Moskve. Riaditeľom je od roku 2008 A. V. Bortnikov, ktorý sa zodpovedá priamo Prezidentovi RF.
Spolu s ostatnými bezpečnostnými agentúrami akými je SVR, FSO a Službou špeciálnych objektov prezidenta RF patrí k silám a mieram zabezpečenia vnútornej bezpečnosti štátu podobne ako GRU generálneho štábu Ozbrojených síl RF. FSB je oprávnená vykonať predbežné vyšetrovanie, operatívno-vyšetrovacie a spravodajské činnosti vrátane kontrarozviedky, zaistenia vnútornej bezpečnosti a bezpečnosti hraníc, boj proti terorizmu, ako aj dohľad a vyšetrovanie niektorých iných typov závažných trestných činov ale aj porušovania federálnej práva, boj s korupciou a iné.
Lacharidas

Lacharidas ("Lacharidas") môže byť:
Lacharidas (olympionik)

Lacharidas ("Lacharidas") bol olympijský víťaz v behu dorastencov na jedno stadion v roku 448 pred Kr.
Meno olympijského víťaza Lacharida je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Lacharidas je na tomto značne poškodenom papyruse uvedený v tridsiatom siedmom riadku vpravo. Názov jeho domovskej krajiny na papyruse chýba (ΛαχαρίδαςἈ[----] – Lacharidas z A[----]).
Beh dorastencov na jedno stadion (stadion paidon) sa stal olympijskou disciplínou v roku 632 pred Kr. a jej prvým víťazom bol Polyneikes z Élidy.